## Odluka o gradskim porezima Grada Vrgorca

### NN 2/2002 (8.1.2002.), Odluka o gradskim porezima Grada Vrgorca

# GRAD VRGORAC

84

Na teme­lju članka 3. i 30. Zakona o financira­nju jedinica lokalne
samouprave i uprave (»Narodne novine« 117/93, 67/97, 33/00, 73/00, 127/00 i
59/01) i članka 27. Statuta Grada Vrgorca, Gradsko vijeće na 5. sjednici održanoj
dana 19. prosinca 2001. godine, donijelo je

## ODLUKU

### O GRADSKIM POREZIMA GRADA VRGORCA

I. OPĆE ODREDBE

Članak 1.

Ovom se Odlukom utvrđuju stope, visina, te način obračuna i plaća­nja
gradskih poreza i prireza na dohodak što su vlastiti prihod Grada Vrgorca.

II. VRSTE POREZA

Članak 2.

Gradu Vrgorcu pripadaju sljedeći porezi i prirezi:

1. Prirez porezu na dohodak

2. Porez na potroš­nju

3. Porez na kuće za odmor

4. Porez na neobrađeno obradivo po­ljoprivredno zem­ljište

5. Porez na nekorištene poduzetničke nekretnine

6. Porez na neizgrađeno građevno zem­ljište

7. Porez na tvrtku ili naziv

8. Porez na korište­nje javnih površina.

Članak 3.

Ovom odlukom utvrđuje se stopa i visina poreza te način obračuna i plaća­nja.

1. Prirez porezu na dohodak

Članak 4.

Prirez porezu na dohodak utvrđuje se i plaća na porez od dohotka od
nesamostalnog rada, porez na dohodak od samostalnih djelatnika, porez na
dohodak od imovine i imovinskih prava i porez na dohodak od kapitala.

Članak 5.

Vrste poreza na dohodak, obračun, način i rokovi plaća­nja poreza na
dohodak i oslobađa­nja od plaća­nja poreza na dohodak propisani su Zakonom o
porezu na dohodak i primje­njuju se pri utvrđiva­nju prireza porezu na dohodak.

Članak 6.

Obveznik prireza porezu na dohodak je fizička osoba koja ostvaruje
dohodak u Republici Hrvatskoj, a obveznik je poreza na dohodak prema Zakonu o
porezu na dohodak.

Osnovica za obračun prireza porezu je porez na dohodak.

Članak 7.

Prirez porezu na dohodak plaća se po stopi od 10%.

Članak 8.

Podaci o obračunatom i uplaćenom prirezu porezu na dohodak (plaće,
mirovine i drugi) unose se u karticu poreza na dohodak od nesamostalnog rada.

Članak 9.

Prirez porezu na dohodak uplaćuje se u korist Proračuna Grada Vrgorca
34490-630-794.

Prirez porezu na
dohodak utvrđuje se prema prebivalištu obveznika.

Članak 10.

Pravne i fizičke osobe dužne su na zahtjev upravnih tijela Grada
Vrgorca, dostaviti podatke, odnosno omogućiti uvid u poslovne k­njige i
evidencije zbog prikup­lja­nja podataka potrebnih za utvrđiva­nje poreza i
prireza porezu.

2. Porez na potroš­nju

Članak 11.

Porez na potroš­nju alkoholnih i bezalkoholnih pića i piva plaća se po
stopi od 3%.

Članak 12.

Bezalkoholnim pićima u smislu članka 11. ove Odluke, smatraju se
prirodni voćni sokovi kao i sva osvježavajuća gazirana pića i mineralne vode,
osim kave, čaja i drugih toplih napitaka.

Članak 13.

Osnovica poreza na potroš­nju iz članka 11. ove Odluke, jest prodajna
cijena pića po kojoj se pića prodaju u ugostite­ljskim objektima bez poreza na
dodanu vrijednost.

Članak 14.

Porez na potroš­nju alkoholnih i bezalkoholnih pića i piva obveznik
obračunava i plaća do kraja mjeseca za prethodni mjesec.

Obračunati porez se iskazuje u evidencijama propisanim za obračun poreza
na potroš­nju i sastavni je dio ove Odluke.

3. Porez na kuće
za odmor

Članak 15.

Porez na kuće za odmor plaća se u iznosu od 15,00 kn po četvornom metru
korisne površine kuće za odmor.

Članak 16.

Kućom za odmor smatra se svaka zgrada ili stan koji se koriste povremeno
ili sezonski.

Članak 17.

Porez na kuće za odmor ne plaća se na kuće koje se ne mogu koristiti
zbog starosti i trošnosti.

4. Porez na neobrađeno obradivo po­ljoprivredno
zem­ljište

Članak 18.

Porez na neobrađeno obradivo po­ljoprivredno zem­ljiše pla­ćaju vlasnici
ili zakupci toga zem­ljišta, ako zem­ljište ne obrađu­ju godinu dana.

Podatke za neobrađeno obradivo po­ljoprivredno zem­ljište obveznici
poreza dužni su Poreznoj upravi – Ispostava Vrgorac dostaviti najkasnije do 31.
ožujka u godini za koju se utvrđuje porez.

Članak 19.

Porez na neobrađeno obradivo po­ljoprivredno zem­ljište pla­ća se po
jednom hektaru neobrađenog obradivog po­ljoprivrednog zem­ljišta u iznosu kako
slijedi:

1. Na oranice              250,00 kn godiš­nje

2. Na povrt­njake         400,00 kn godiš­nje

3. Na voć­njake           500,00 kn godiš­nje

4. Na maslinike           500,00 kn godiš­nje

5. Na vinograde          500,00 kn godišnje

6. Na livade                125,00 kn godiš­nje

Članak 20.

Porez na neobrađeno obradivo po­ljoprivredno zem­ljište ne plaćaju
vlasnici obradivog po­ljoprivrednog zem­ljišta stariji od 65 godina, kronično
bolesne i invalidne osobe.

Porez ne plaćaju ni vlasnici zem­ljišta s brdsko planinskog područja,
kao ni vlasnici zem­ljišta koje se ne može koristiti zbog plav­lje­nja u kišnom
periodu.

Članak 21.

Obveznici poreza na neobrađeno obradivo po­ljoprivredno zem­ljište
moraju Poreznoj upravi – Ispostava Vrgorac dostaviti najkasnije do 31. ožujka
tekuće godine, sve potrebne podatke o neobrađenom zem­ljištu, kako bi se mogao
obaviti pravičan razrez poreza.

5. Porez na nekorištene poduzetničke
nekretnine

Članak 22.

Porez na nekorištene poduzetničke nekretnine plaćaju pravne i fizičke
osobe, vlasnici nekretnina, a koje se ne koriste za obav­lja­nje poduzetničke djelatnosti
duže od godinu dana.

Članak 23.

Porez na nekorištene poduzetničke nekretnine plaća se 15,00 kn po metru
četvornom korisne površine nekorištenih poduzet­ničkih nekretnina.

Podatke za nekorištene poduzetničke nekretnine, obveznici poreza dužni su
Poreznoj upravi – Ispostava Vrgorac dostaviti najkasnije do 31. ožujka godine
za koju se utvrđuje porez.

Članak 24.

Porez na nekorištene poduzetničke nekretnine ne plaća se na nekretnine
povjerene na privremeno uprav­lja­nje gradu Vrgorcu, kao i na nekretnine koje
imaju svojstva kulturnog dobra prema Zakonu o zaštiti i očuva­nju kulturnih
dobara (»Narodne novine« 69/99)

6. Porez na neizgrađeno građevinsko zem­ljište

Članak 25.

Porez na neizgrađeno građevinsko zem­ljište plaćaju pravne i fizičke osobe
vlasnici neizgrađenog građevinskog zem­ljišta.

Neizgrađenim građevinskim zem­ljištem iz stavka 1. ovog član­ka smatra
se zem­ljište koje se nalazi unutar granica građev­nog područja nase­lja na
kojemu se mogu graditi građevine za stam­bene, poslovne i druge namjene.

Neizgrađenim građevnim zem­ljištem smatra se i zem­ljište na kojem
postoji privremena građevina za čiju izgrad­nju nije potrebno odobre­nje za
grad­nju, kao i zem­ljište na kojemu se nalaze osta­ci nekadaš­nje građevine.

Članak 26.

Porez na neizgrađeno građevinsko zem­ljište plaća se:

a) 5,00 kn po četvornom metru
neizgrađenog građevinskog zem­ljišta u nase­lju Vrgorac,

b) 2,00 kn po četvornom metru
neizgrađenog građevinskog zem­ljišta u drugim nase­ljima grada Vrgorca

Članak 27.

Podatke za neizgrađeno
građevinsko zem­ljište obveznici poreza dužni su dostaviti Poreznoj upravi –
Ispostavi Vrgorac najkasnije do 31. ožujka godine za koju se utvrđuje porez.

7. Porez na tvrtku ili naziv

Članak 28.

Porez na tvrtku ili naziv plaćaju pravne i fizičke osobe koje su
obveznici poreza na dobit ili poreza na dohodak godiš­nje i to:

1. Pravne
osobe s područja industrije,
po­ljoprivrede, šumarstva i prometa                                 1.000,00
kn

2. Pravne osobe koje obav­ljaju promet roba
i usluga s područja trgovine:

    a) za reklamu, propagandu, oglašava­nje,
marketing i dekoraciju, trgovačka poduzeća,
robne kuće, predstavništva inozemnih i
domaćih tvrtki, poduzeća za kontrolu kvalitete
roba, poduzeće za promet otpacima, poduzeća
koja obav­ljaju promet roba i usluga s
inozemstvom i poslovna udruže­nja                                   1.400,00
kn

    b) za promet prehrambenim proizvodima i
poduzeća koja trgovačku djelatnost obav­ljaju
u kioscima, boksovima, pavi­ljonima i
pokretnim prodavaonicama                                                600,00
kn

3. Pravne osobe s područja ugostite­ljstva
i turizma:

    a) ugostite­ljska poduzeća za svaku poslovnu
jedinicu (restorane, gostionice, barove,
bufete, kavane, krčme, konobe i druge
objekte u kojima se toče alkoholna pića,
igračnice, automat klubove i hotele)                                 1.600,00
kn

    b) turistička poduzeća                                                     1.000,00
kn

    c) prenoćišta, ugostite­ljske jedinice
otvorenog
tipa pri pravnim osobama ako se u ­njima
toče alkoholna pića, mliječni i dijetalni
restorani, te restorani sa samoposluživa­njem                       600,00
kn

4. Pravne osobe koje obav­ljaju obrtničku
djelatnost                                                                       1.200,00
kn

5. Fizičke osobe koje obav­ljaju samostalnu
djelatnost:

    a) ugostite­ljske, trgovačke i zabavne rad­nje                        800,00 kn

    b) proizvodne i uslužne djelatnosti                                      400,00 kn

    c) drugi                                                                             400,00
kn

6. Poduzeća stambene i komunalne djelatnosti                     1.000,00 kn

7. Pravne
osobe s područja financija i
osigura­nja, osim Narodne banke Hrvatske
i Zavoda za platni promet                                                2.000,00
kn

8. Stovarišta
i skladišta svih pravnih osoba                          1.400,00
kn

9. Druge
pravne osobe                                                       1.000,00
kn

Porez na tvrtku ili naziv, fizičke osobe iz stavka 1. točke 5. alineja
1., za sela koja se nalaze van magistralnih i re­gionalnih cesta plaćaju porez
u visini 50% od propisanog za djelatnost.

Porez na tvrtku ili naziv ne plaćaju obveznici poreza na dobit ili
poreza na dohodak ako nakon upisa u odgovarajući re­gistar nisu započeli s
poslova­njem u godini za koju se utvrđuje porez.

Porez na tvrtku ili naziv, za godinu u kojoj se prvi put poči­nje s
poslova­njem, plaća se 50% od iznosa propisanog za odgovarajuću djelatnost, a
srazmjerno djelu od kada se počelo s poslova­njem.

Fizičke osobe re­gistrirane za obav­lja­nje djelatnosti:

01 – po­ljoprivreda, lov i usluge povezane s tim

05 – ribarstvo, mrještilište i rib­njaci

ne plaćaju porez na tvrtku ili naziv.

Članak 29.

Nazivom se smatra naziv pravne ili fizičke osobe pod kojim posluje, osim
natpisa na klupama, stolovima i otvorenim prodajnim mjestima na tržnici,
natpisa što ih građevinska poduzeća ističu na gradilištima, te naziva poslovnih
jedinica koje ne posluju s trećim osobama.

Članak 30.

Ako je na istom objektu više naziva iste pravne ili fizičke osobe, plaća
se samo jedan propisani iznos poreza.

Članak 31.

Ako je više vlasnika poduzeća ili obrta, plaća se samo jedan iznos
poreza.

Članak 32.

Porez na tvrtku ili naziv plaća se unaprijed za tekuću godinu, u roku od
15 dana od dostave Rješe­nja kojim se utvrđuje obveza poreza.

Ako obveza poreza nastane u drugoj polovici godine, ista se plaća 50% od
propisanog iznosa poreza.

Članak 33.

Porez na tvrtku ili naziv ne plaćaju: državni organi, jedinice lokalne
samouprave, fondovi i pravne osobe iz područja društvenih djelatnosti, savez
slijepih za vlastite prodavaonice, poduzeća koja zapoš­ljavaju više od 40%
invalida, fizičke osobe – invalidi Domovinskog rata koji obav­ljaju samostalnu
djelatnost.

8. Porez na korište­nje javnih površina

Članak 34.

Porez na korište­nje javnih površina, plaća se za korište­nje javnih
površina na području grada Vrgorca, a prema zakonu o financira­nju jedinica
lokalne samouprave i uprave te su vlastiti prihod Grada Vrgorca.

Članak 35.

Porez na korište­nje javnih površina na području grada Vrgorca, plaća se
godiš­nje i to kako slijedi:

 1. Za postav­lja­nje kioska                                                        –
do 6 m2               2.800,00 kn

                                                                                               –
preko 6 m2         godiš­nje

                                                                                                                             4.400,00 kn

                                                                                                                            godiš­nje

 2. Za postav­lja­nje stolova,
stolica i suncobrana

     ugostite­ljskih rad­nji                                                             m2                         8,00 kn mjesečno

 3. Za postav­lja­nje miksera za
bezalkoholna pića, automata za
tekući sladoled, hlad­njaka za                                               po
automatu         200,00 kn
industrijski sladoled                                                                                         mjesečno

 4. Za postav­lja­nje štandova,
stolova, pokretnih vozila za
prodaju ili sličnih predmeta i
naprava namije­njenih za prodaju
trgovačke robe, namirnica, novina,
razglednica, suvenira, duhana
lutrija i sl.                                                                           m2      8,00 kn dnevno

 5. Za uskladište­nje i prodaju
građevinskog materijala,
po­ljoprivrednih proizvoda,
panoa, stupova i sl.                                                            m2      4,00 kn mjesečno

 6. Za smještaj cirkusa, luna parkova
i drugih pokretnih zabavnih rad­nji                                        m2      28,00 kn mjesečno

 7. Za taxi stanice
         800,00 kn godiš­nje

 8. Za smještaj inventara za obav­lja­nje
određenih usluga kao čišće­nje obuće,
vaga­nje i sl.
         80,00 kn mjesečno

 9. Za potrebe kazališnih i filmskih
predstava, koncerata i sličnih
priredbi                                                                              m2         2,00
kn dnevno

10.Za privremeno
odlaga­nje
materijala i robe
(najduže 30 dana)                                                               m22,00 kn dnevno

Članak 36.

Porez na korište­nje javnih površina plaća se u roku od 30 dana od dana
dostave Rješe­nja o razrezu istog, a koje­g dostav­lja Porezna upava –
Ispostava Vrgorac.

Članak 37.

Rješe­nje o korište­nju javnih površina izdaje Porezna uprava – Ispostava
Vrgorac na teme­lju re­gistra obveznika koje­g vodi Jedinstveni upravni odjel
Grad Vrgorac.

Članak 38.

Namjera korište­nja javne površine obvezno se prijav­ljuje 8 dana prije
namjeravanog početka korište­nja javne površine.

III. PRIJELAZNE I ZAVRŠNE ODREDBE

Članak 39.

Pravne i fizičke osobe, banke, osiguravate­ljske i druge financijske i
nefinancijske organizacije, dužne su na zahtjev službe za financijske poslove
Grada Vrgorca dostaviti podatke odnosno omogućiti uvid u poslovne k­njige i
evidencije, a zbog prikup­lja­nja potrebitih podataka za utvrđiva­nje poreza.

Članak 40.

Kad obveznik poreza ne plati porez u propisanom roku, isti će biti
naplaćen po odredbama Zakona o porezu na dohodak, a koje se odnose na prisilnu
naplatu poreza.

Kada je slučaj preplate predujma poreza, također se primje­njuju odredbe
Zakona o porezu na dohodak, a koje se odnose na povrat poreza.

Članak 41.

Grad Vrgorac poslove utvrđiva­nja, evidentira­nja, nadzora naplate i
ovrhe radi naplate gradskih poreza propisanih ovom odlukom u cijelosti prenosi
na Ministarstvo financija – Poreznu upravu Split – Ispostava Vrgorac.

Članak 42.

Porezna je uprava dužna do kraja mjeseca dostaviti izvješće o utvrđenim
i naplaćenim porezima za prethodni mjesec.

Članak 43.

Danom primjene ove Odluke prestaje važiti Odluka o grad­skim porezima od
23. prosinca 1996. godine  »VJESNIK«
službeno glasilo Grada Vrgoraca 3/96.

Članak 44.

Ova Odluka stupa na snagu 8 dana od dana objave u »VJESNIKU« službeno
glasilo Grada Vrgorca a primje­njivat će se od 1. siječ­nja 2002. godine.

Klasa: 021-05/01-01/65
Urbroj: 2195/01-01-01-1
Vrgorac, 19. prosinca 2001.

Predsjednik
Gradskog vijeća
**Stanko Vukosav,** v. r.

Odluka, NN 2/2002-84
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)